اینگیلیس پارلامنتی، آوروپا بیرلیگین‌دن آنلاشما‌سیز آیریلماغی (بریکسیت) هر شرطده رد ائدن تکلیفی قبول ائدیب.
پارلامنتین آلت قانادی عاوام مجلیسینده کئچیریلن اویلامادا تکلیف 308ه قارشی 312 سسله قبول ائدیلیب.
بو نتیجه، تکلیفه قارشی اولان باش ناظیر ترزا می اوچون یئنی بیر مغلوبیت اولدو.
پارلامنتین بو آخشام می‌ین دستکلدیگی علاوه ده سس وئرمه‌سی گؤزلنیلیر. می‌ین اؤنرگه‌سی 29 مارس‌دا آوروپا بیرلیگین‌دن بیر آنلاشما اولما‌دان آیریلماغی رد ائدرکن، آنلاشما‌سیز آیریلیغین اینگیلیس و آوروپا بیرلیگی حقوقونا گؤره فرض ائدیلن واریانت اولدوغونو وورغولاییر.
می‌ین آوروپا بیرلیگی ایله واردیغی بریکسیت آنلاشماسی، 15 ژانویه‌ده دا ازیجی چوخ‌لوغو ایله رد ائدیلمیشدی.
اینگیلتره 23 ژوئن 2016دا کئچیریلن رفراندوموندا، یوزده 48-ه قارشی یوزده 52 ایله بریکسیت قراری آلمیشدی.
آیری‌لیق پروسه‌سینی 29 مارس 2017ده رسمن باشلایان اینگیلتره‌نین نورمال تقویمه گؤره 29 مارسدا آوروپا بیرلیگیندن رسمن آیریلماسی لازیم‌دیر.
